钦定古今图书集成/明伦汇编/闺媛典/第127卷 > 钱宝妻何氏
## 钦定古今图书集成/明伦汇编/闺媛典/第127卷 > 钱宝妻何氏

按《惠安县志》：“何氏，崇武千户钱忠母也。忠父宝世为
庐江人。明兴从军有战功，授凤翔卫百户，阵亡。何氏
年二十四，长子礼尚幼，次忠遗腹后三月始生。氏携
二子归乡里，抚育无他志。及洪武定鼎，追论宝功，以
礼袭职。未几，复夭。何氏泣谓忠曰：‘汝父兄一线之绪
在汝，不可不勉’。忠后以父荫陞授崇武所正千户。何”
氏，就养，封太宜人，年八十馀终。